Фильмхэр къагъэлъэгъуэнущ
Кинорежиссёр Сокуров Александр и фондым хъыбар гуапэ къыдигъэщIащ КъБКъУ-м и Режиссёрскэ мастерскойр къэзыуххэм траха фильмхэр «Урысей-щэнхабзэ» («Россия-культура») телеканалымкIэ къызэрагъэлъэгъуэнум теухуауэ.
МахуиплI зыхухаха нэтыным хэтынущ Хьэмыкъуэ Олег, Мусаевэ Малика, Золотухин Александр, Мэстафэ Тинэ, Битокъу Владимир, Дэхъу Анзор, Коваленкэ Кирэ, Бэлагъэ Къантемыр, Къалмыкъ Марьянэ, Эфендиев Хьэжмурат сымэ я лэжьыгъэхэр. Ар ди республикэр зэрыгушхуэ хъун IуэхуфIщ.
Къыхэгъэщыпхъэщ накъыгъэм и 24-м Искандер Фазиль и повестым къытрищIыкIыу Коваленкэ Кирэ триха «Софичка» фильмыр УФ-м ЩэнхабзэмкIэ и министерствэм япэу зэрыщагъэлъэгъуар. Абы кърихьэлIат УФ-м и Президентым щэнхабзэмкIэ и чэнджэщэгъу Толстой Владимиррэ Искандер Фазильрэ.
ХЬЭРЭДУРЭ Аллэ.
